班累迁至遥郡刺史。元昊反，除莫州刺史（阶官，正任刺史，从五品）、岚石隰州缘边都巡检使（差遣）。既辞，奏曰：“河东地介大河，斥堠疏阔，愿严守备，以戒不虞。”仁宗善之，命知陇州，擢秦凤路马步军副部署。诏陕西增城垒、器械，福受命四十日，而战守之备皆具。以忻州团练使为鄜延路副部署、管勾延州东路蕃部事。寻知庆州，复兼环庆路副部署。上言：“庆州去蕃族不远，愿勒兵境上，按亭堡，谨斥堠。”因经度所过山川道路，以为缓急攻守之备。帝益善之，听便宜从事。夏人寇保安、镇戎军，福与子怀亮、侄婿成暠自华池凤川镇声言巡边，召诸将牵制